CELEX: 32010R1033
Language: el
Date: 2010-11-15 00:00:00
Title: Κανονισμός (ΕΕ) αριθ. 1033/2010 της Επιτροπής, της 15ης Νοεμβρίου 2010 , για τροποποίηση του κανονισμού (ΕΚ) αριθ. 1505/2006 όσον αφορά τις ετήσιες εκθέσεις των κρατών μελών σχετικά με τα αποτελέσματα των ελέγχων που πρέπει να διενεργούνται για την αναγνώριση και την καταγραφή των αιγοπροβάτων  Κείμενο που παρουσιάζει ενδιαφέρον για τον ΕΟΧ

16.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 298/5
            
         ΚΑΝΟΝΙΣΜΌΣ (ΕΕ) αριθ. 1033/2010 ΤΗΣ ΕΠΙΤΡΟΠΉΣ
   της 15ης Νοεμβρίου 2010
   για τροποποίηση του κανονισμού (ΕΚ) αριθ. 1505/2006 όσον αφορά τις ετήσιες εκθέσεις των κρατών μελών σχετικά με τα αποτελέσματα των ελέγχων που πρέπει να διενεργούνται για την αναγνώριση και την καταγραφή των αιγοπροβάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνώρισης και καταγραφής των αιγοπροβάτων και για την τροποποίηση του κανονισμού (ΕΚ) αριθ. 1782/2003 και των οδηγιών 92/102/ΕΟΚ και 64/432/ΕΟΚ (1), και ιδίως το πρώτο εδάφιο και το στοιχείο α) του δεύτερου εδαφίου της παραγράφου 1 του άρθρου 10,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1505/2006 της Επιτροπής, της 11ης Οκτωβρίου 2006, για την εφαρμογή του κανονισμού (ΕΚ) αριθ. 21/2004 του Συμβουλίου όσον αφορά τους ελάχιστους ελέγχους που πρέπει να διενεργούνται για την αναγνώριση και την καταγραφή των αιγοπροβάτων (2) προβλέπει ότι τα κράτη μέλη πραγματοποιούν ελέγχους για να εξακριβώνουν τη συμμόρφωση των κατόχων ζώων με τις απαιτήσεις του κανονισμού (ΕΚ) αριθ. 21/2004.
            
         
               (2)
            
            
               Επιπλέον, ο κανονισμός (ΕΚ) αριθ. 1505/2006 προβλέπει ότι τα κράτη μέλη πρέπει να υποβάλλουν ετήσια έκθεση στην Επιτροπή, σύμφωνα με το υπόδειγμα που παρατίθεται στο παράρτημα αυτού, σχετικά με τα αποτελέσματα των ελέγχων που διεξήχθησαν κατά την προηγούμενη ετήσια περίοδο επιθεώρησης.
            
         
               (3)
            
            
               Η συλλογή των δεδομένων κατά τη διάρκεια της διαδικασίας υποβολής εκθέσεων πρέπει να διεξάγεται κατάλληλα και αναλόγως προς τους επιδιωκόμενους στόχους. Για την επίτευξη μιας πιο επικεντρωμένης και κατάλληλης για τον επιδιωκόμενο σκοπό έκθεσης, ορισμένες απαιτήσεις, καθώς και το υπόδειγμα έκθεσης που παρατίθεται στο παράρτημα του κανονισμού (ΕΚ) αριθ. 1505/2006, θα πρέπει να απλουστευθούν, ούτως ώστε να βελτιωθεί η παροχή των πληροφοριών σχετικά με την εφαρμογή των ελέγχων και να αποφεύγεται ο άσκοπος διοικητικός φόρτος.
            
         
               (4)
            
            
               Ως εκ τούτου, ο κανονισμός (ΕΚ) αριθ. 1505/2006 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1505/2006 τροποποιείται ως εξής:
   
               1)
            
            
               Στο άρθρο 7, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           ο αριθμός των εκμεταλλεύσεων στις οποίες πραγματοποιήθηκε έλεγχος·»
                        
                     
         
               2)
            
            
               Το παράρτημα τροποποιείται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Νοεμβρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 5 της 9.1.2004, σ. 8.
   
      (2)  ΕΕ L 280 της 12.10.2006, σ. 3.
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 1505/2006 αντικαθίσταται από το ακόλουθο:
      
         
            «ΠΑΡΑΡΤΗΜΑ
            
               Έκθεση για τα αποτελέσματα των ελέγχων που διενεργήθηκαν στον τομέα εκτροφής αιγοπροβάτων όσον αφορά τις απαιτήσεις αναγνώρισης και καταγραφής των εν λόγω ζώων, σύμφωνα με τον κανονισμό (ΕΚ) αριθ. 21/2004
            
            1.   Γενικές πληροφορίες σχετικά με τις εκμεταλλεύσεις, τα ζώα και τους ελέγχους
            
                        Συνολικός αριθμός των εκμεταλλεύσεων στο κράτος μέλος κατά την έναρξη του έτους της περιόδου αναφοράς (1)
                        
                     
                     
                         
                     
                  
                        Συνολικός αριθμός των εκμεταλλεύσεων στις οποίες πραγματοποιήθηκε έλεγχος στη διάρκεια του έτους της περιόδου αναφοράς
                     
                     
                         
                     
                  
                        Συνολικός αριθμός των ζώων που καταγράφηκαν στο κράτος μέλος κατά την έναρξη του έτους της περιόδου αναφοράς (1)
                        
                     
                     
                         
                     
                  
                        Συνολικός αριθμός των ζώων που ελέγχθηκαν στις εκμεταλλεύσεις κατά την περίοδο αναφοράς (1)
                        
                     
                     
                         
                     
                  2.   Περιπτώσεις μη συμμόρφωσης
            
                        Αριθμός εκμεταλλεύσεων στις οποίες διαπιστώθηκε μη συμμόρφωση
                     
                     
                         
                     
                  3.   Κυρώσεις που επιβλήθηκαν
            
                        Αριθμός εκμεταλλεύσεων στις οποίες επιβλήθηκαν κυρώσεις»
                     
                     
                         
                     
                  
      
      
         (1)  Ή σε άλλη ημερομηνία αναφοράς, που καθορίστηκε από ένα συγκεκριμένο κράτος μέλος, για τις στατιστικές που αφορούν τα ζώα.